**ATMINTINĖ DĖL DAKTARO DISERTACIJOS, PARENGTOS PAGAL 2017 M. REGLAMENTĄ, GYNIMO**

Plačiau apie disertacijos gynimą skaitykite VU Mokslo doktorantūros [reglamento](https://www.vu.lt/studijos/doktorantams/reglamentai) VII skyriuje ir VU [tinklalapyje](https://www.vu.lt/studijos/doktorantams/disertaciju-gynimas).

Doktorantas **gali teikti ginti disertaciją**, kai:

1. yra išlaikęs visus doktoranto darbo plane numatytus egzaminus ir, įstojusiems nuo 2017 m., surinkęs mažiausiai 3 bendrųjų mokymų kreditus (kreditai turi būti patvirtinti Doktorantūros komiteto protokolu);

2. svarbiausius savo tyrimų rezultatus yra paskelbęs ne mažiau kaip dviejuose straipsniuose, išspausdintuose (arba priimtuose spausdinti) tarptautiniuose mokslo leidiniuose, turinčiuose cituojamumo rodiklį Clarivate Analytics Web of Science (CA WoS) duomenų bazėje;

3. savo tyrimų rezultatus yra pristatęs ne mažiau kaip dviejuose tarptautiniuose moksliniuose renginiuose;

4. yra ne mažiau kaip tris mėnesius (bendra trukmė) stažavęsis užsienio mokslo ir studijų institucijoje (institucijose) (rekomenduotina);

5. parengęs disertaciją (šablonas ir informacija [www.vu.lt/leidyba/autoriams/redakcine-politika-4](http://www.vu.lt/leidyba/autoriams/redakcine-politika-4)).

Doktoranto vadovo siūlymu, Chemijos krypties doktorantūros komitetui pritarus, kaip disertacija gali būti teikiama ginti ir **disertacija mokslinių straipsnių rinkinio pagrindu**. Šiuo atveju disertaciją turi sudaryti ne mažiau kaip 1 autorinio lanko apimties apžvalga, santrauka lietuvių ar užsienio kalba (ne ta kalba, kuria parengta apžvalga) ir disertanto mokslinių publikacijų disertacijos tema kopijos.

Svarbiausius tyrimų rezultatus disertantas turi būti paskelbęs ne mažiau kaip keturiuose straipsniuose (iš kurių bent viename disertantas įrašytas pirmuoju bendraautoriumi arba yra vienintelis autorius), atspausdintuose tarptautiniuose mokslo leidiniuose, turinčiuose cituojamumo rodiklį *Clarivate Analytics Web of Science (CA WoS)* duomenų bazėje. **Svarbu:** turi būti gauti žurnalų redakcijos leidimai dėl publikacijų naudojimo disertacijoje.

Ginantis mokslinių straipsnių rinkinio pagrindu doktoranto **vadovo siūlymas** disertaciją ginti mokslinių straipsnių rinkinio pagrindu, kuriame nurodytas publikacijų reikšmingumas ir koks doktoranto indelis į paskelbtas publikacijas (pavyzdį prisegu) turi būti atsiųstas (pdf ir docx formatu) el. paštu [kristina.plauskaite@ftmc.lt](mailto:kristina.plauskaite@ftmc.lt) ir [aleksandra.prichodko@chf.vu.lt](mailto:aleksandra.prichodko@chf.vu.lt) **likus ne mažiau kaip 2 savaitėms iki** **disertacijos svarstymo FTMC išplėstiniame seminare.**

Doktorantas **dėl disertacijos svarstymo FTMC išplėstiniame seminare** kreipiasi tiesiogiai į skyriaus vadovą. Seminaro metu įvertinama disertacija, doktoranto paskelbti moksliniai straipsniai, išlaikyti egzaminai, dalyvavimas mokslinėse konferencijose ir priimamas sprendimas (įforminamas protokolu), ar disertacija atitinka disertacijai keliamus reikalavimus ir gali būti teikiama viešam gynimui. Siūlomi disertacijos recenzentai, disertacijos gynimo data, laikas, vieta ir kalba bei gynimo komisija (reikalavimai pateikti reglamente).

Po teigiamo FTMC išplėstinio seminaro sprendimo doktorantas Doktorantūros komitetui (el. paštu[kristina.plauskaite@ftmc.lt](mailto:kristina.plauskaite@ftmc.lt) ir [aleksandra.prichodko@chf.vu.lt](mailto:aleksandra.prichodko@chf.vu.lt)) atsiunčia **prašymą** dėl disertacijos gynimo (pavyzdį prisegu), **seminaro protokolą** ir **disertacijos rankraštį**.

Gavus šiuos dokumentus, Doktorantūros komitetas, ne vėliau kaip **per dvi savaites** (išskyrus liepos ir rugpjūčio mėnesius) surengia Komiteto posėdį, kuriame paskiriami recenzentai (rekomenduojama, kad vienas recenzentas būtų iš užsienio mokslo ir studijų institucijos). Recenzentai išsamiai susipažįsta su darbu ir **per mėnesį** savo vertinimus raštu pateikia Doktorantūros komitetui

Jeigu recenzentų sprendimu, disertacija atitinka jai keliamus reikalavimus ir gali būti ginama, Doktorantūros komitetas, ne vėliau kaip **per dvi savaites** (išskyrus liepos ir rugpjūčio mėnesius) parengiamas Doktorantūros komiteto protokolas dėl teikimo ginti disertaciją.

Doktorantūros komiteto protokolą kartu su kitais dokumentais, išvardintais [www.vu.lt/studijos/doktorantams/disertaciju-gynimas/daktaro-disertacijos-gynimo-dokumentu-sarasas](https://www.vu.lt/studijos/doktorantams/disertaciju-gynimas/daktaro-disertacijos-gynimo-dokumentu-sarasas), doktorantas, **likus ne mažiau kaip 6 savaitėms iki numatyto disertacijos gynimo**, pristato į Vilniaus universiteto Doktorantūros ir podoktorantūros skyrių (Universiteto g. 3, 109 kab.) doktorantūros koordinatorei Vidai Duboninei (vida.duboniene@cr.vu.lt, 268 7095).

**Seminaro posėdžio protokole** turi būti:

* Doktoranto vardas, pavardė;
* Disertacijos pavadinimas;
* Siūlomi disertacijos recenzentai;
* Egzaminų ir publikacijų atitikimas Doktorantūros nuostatų reikalavimams. *Nurodoma keliuose straipsniuose (kiek iš jų įtraukti į Clarivate Analytics Web of Science (CA WoS) duomenų bazę) publikuoti doktorantūros tematika atliktų tyrimų rezultatai. Keliose (kiek iš jų tarptautinių) konferencijose pristatyti doktorantūros tematika atliktų tyrimų rezultatai.*
* Tarybos disertacijai ginti sudėtis (pirmininkas ir 4 nariai). *Gynimo tarybos nariai turi vykdyti mokslinius tyrimus, kurie yra artimi ginamos disertacijos temai. Gynimo tarybos nariai turi atitikti VU Mokslo doktorantūros reglamento 1 priede nustatytus kvalifikacinius reikalavimus. Gynimo tarybos nariai negali turėti interesų konflikto su disertantu arba jo moksliniu vadovu. Doktoranto mokslinis vadovas negali būti gynimo tarybos narys. Ne mažiau kaip vienas gynimo tarybos narys turi būti iš užsienio mokslo ir studijų institucijos. Jei darbas atliktas mokslo krypčių sandūroje gynimo taryboje, gali būti ir kitų mokslo krypčių mokslininkai.*
* Disertacijos gynimo data, laikas, vieta bei gynimo kalba.